Марк Маркес спечели състезанието за Голямата награда на САЩ - READ 4 SPORT
Марк Маркес спечели състезанието за Голямата награда на САЩ
април 22, 2018 април 22, 2018 Tsanov Peter Голямата награда на САЩ, Марк Маркес, Мото GP, моторни спортове
Марк Маркес с “Хонда” спечели третия старт в Moto GP за Голямата награда на САЩ. На любимата си писта в Остин испанецът тръгна от четвърта позиция, но успя да излезе начело на колоната още след третия завой.
25-годишният пилот направи великолепно състезание, като не остави никакви шансове на конкурентите си. Маркес натрупа комфортен аванс от 3,5 секунди, като успя да ги съхрани до края на надпреварата с типичното за него агресивно каране. Маверик Винялес с “Ямаха” финишира втори с изоставане от 3.5 секунди а Андреа Яноне с “Дукати” остана трети с пасив от 6 секунди. Петицата допълниха Валентино Роси с “Ямаха”(+9 секунди) и Андреа Довициозо с “Дукати” (+13 секунди).
Лош късмет имаше британецът Кал Кръчлоу (Хонда), който допусна грешка по време на 12′ обиколка и катастрофира. Все пак Кръчлоу успя да се върна на пистата веднага, но не взе нито точка от Тексас, завършвайки 19-ти.
След три кръга от началото на сезона в MotoGP лидер в шампионата е Андреа Довициозо с 46 точки, а Маркес има една по-малко. Трети излезе Винялес с 41 пред досегашния лидер Кал Кръчлоу (38 точки). Валентино Роси заема седмата позиция с 29 пункта.
Следващият старт през сезона е на пистата “Херес” за Гран при на Испания на 6 май (неделя).
← Две титли за България на турнира по бадминтон в Гърция
Наполи удари Ювентус и заяви амбиции за титлата →
Българската история е пълна с уникални събития, за които няколко населени места имат своите претенции, че са се случили на